**AB§ZIM 2024 VERSENYFELHÍVÁS**

Idén hatodik alkalommal is megrendezésre kerül az AB§ZIM!

Az AB§ZIM névre keresztelt Országos Alkotmánybírósági Szimulációs Verseny olyan az országban egyedülálló és egyetlen alkotmányjogi verseny, mely lehetőséget biztosít az alkotmányjog iránt érdeklődő állam- és jogtudományi képzésekben részt vevő hallgatók számára, hogy az Alkotmánybíróság gyakorlatán alapuló jogeseteken és feladatokon keresztül – több lépésben, szóban és írásban, valamint szimulációs keretben – megmérettethessék magukat.

A Verseny kétfordulós, amelyre valamennyi hazai jogi karról 4 fős hallgatói csapatok nyújthatnak be jelentkezést, amelynek tagjai az abszolutóriumot legkorábban a 2024/2025-ös tanév őszi szemeszterében szerzik meg és nappali, aktív/passzív hallgatói jogviszonnyal rendelkeznek.

A Verseny első fordulója két részből áll, egy tesztsorból, és egy az Abtv. 27. § szerinti, valódi alkotmányjogi panasz befogadhatósági körülményeire vonatkozó „kifejtős” feladat megoldásából.

A Verseny második fordulójában az írásbeli előkészítő szakaszban a karokat képviselő csapatok versenyzői a továbbiakban egy már befogadottnak tekintett indítvány alapján készítenek AB határozat-tervezetet. A határozat-tervezetek megküldését követően, ezek véleményezésre való „köröztetése” során minden csapat véleményezheti a többi csapat által készített határozat-tervezeteket. A köröztetést követően a második forduló szóbeli részét képező szimulált teljes ülés keretében a versenyző csapatok az Alkotmánybíróság teljes ülését szimulálva, az Alkotmánybíróság épületében előadják és megvitatják egymás tervezeteit.

A karokról a hallgatói csapatok jelentkezését a(z) MCC részére kell megküldeni legkésőbb **2024. április 8. 23:59-ig**, a verseny honlapján elérhető felület kitöltésével.

Budapesti forduló (budapesti és győri csapatok számára): 2024. április 15. (hétfő)

Miskolci forduló (miskolci és debreceni csapatok számára): 2024. április 16. (kedd)

Szegedi forduló (szegedi és pécsi csapatok számára): 2024. április 18. (csütörtök)

Kérdés esetén elérhetőek vagyunk az **abszim@mcc.hu** e-mail címen vagy közösségi média felületeinken.

 FB: <https://www.facebook.com/profile.php?id=100080662613403>

Instagram:<https://www.instagram.com/abszim2024?utm_source=ig_web_button_share_sheet&igsh=ZDNlZDc0MzIxNw==>